
Módosítás		1
Rendeletre irányuló javaslat
1 a preambulumbekezdés (új)
	

	A Bizottság által javasolt szöveg
	Módosítás

	
	(1a)	„Az import kölcsönös vámtarifával történő szabályozásáról az Egyesült Államok jelentős és tartósan fennálló éves árukereskedelmi hiányához hozzájáruló kereskedelmi gyakorlatok korrekciója érdekében” című 2025. április 2-i 14257. sz. elnöki rendeletében az Egyesült Államok elnöke, Donald J. Trump nemzeti vészhelyzetet hirdetett az Egyesült Államok éves árukereskedelmi hiányának jelentőségéből és tartósságából fakadó körülmények miatt, és kijelentette, hogy az Egyesült Államok a globális kereskedelmi forgalom egyensúlyának helyreállítását tűzte ki célul azáltal, hogy az összes kereskedelmi partnerétől származó importra – kivételek biztosításának lehetőségével – kiegészítő értékvámot vet ki. Az Egyesült Államok vámintézkedései között szerepelt egy 10 %-os alapvám az összes importra vonatkozóan, a kétoldalú kereskedelmi mérlegek alapján kiszámított további országspecifikus vámtarifákkal együtt. Az Unió számára ez a legtöbb termék esetében – 2025. április 9-i hatállyal – 20%-os vám kivetését jelentette, az acélra és alumíniumra vonatkozóan 2025. március 12-én bevezetett, korábban visszaállított 25%-os vámon felül. Trump elnök 2025. április 9-én bejelentette, hogy 90 napra felfüggeszti e vámok teljes körű alkalmazását, 20%-ról a 10%-os alapszintre csökkentve az Unióra kivetett vámtarifát. Az acélra, az alumíniumra és a gépjárművekre kivetett 25%-os vámok továbbra is érvényben maradtak, majd 2025. június 4-i hatállyal 25%-ról 50%-ra emelkedtek az acélra és alumíniumra kivetett vámok. Ezen túlmenően Trump elnök 2025. július 12-én bejelentette, hogy 2025. augusztus 1-jétől új, 30%-os vámot vet ki az uniós árukra. Ezek a fejlemények rámutattak egy olyan stabil keret létrehozásának fontosságára, amely végső soron az Európai Unió és az Egyesült Államok közötti kölcsönös, tisztességes és kiegyensúlyozott kereskedelemről szóló keretmegállapodásra vonatkozó, 2025. augusztus 21-i közös nyilatkozathoz vezetett.



Módosítás		2
Rendeletre irányuló javaslat
1 b preambulumbekezdés (új)
	

	A Bizottság által javasolt szöveg
	Módosítás

	
	(1b)	Az Egyesült Államok által elfogadott és tervezett vámintézkedések eredményeként gazdasági elemzések szerint az Uniónak a bruttó hazai termékének (GDP) 0,2–0,8%-os csökkenésével kell számolnia. A pénzügyi piacokra gyakorolt hatás a megnövekedett volatilitás miatt nyilvánvalóvá vált, ami különösen azokat az uniós ágazatokat – például a gépjárműipart, a gyógyszeripart és a gépipart – veszélyezteti, amelyek nagymértékben függnek az Egyesült Államokba irányuló exporttól.



Módosítás		3
Rendeletre irányuló javaslat
1 c preambulumbekezdés (új)
	

	A Bizottság által javasolt szöveg
	Módosítás

	
	(1c)	Továbbá amint azt „Az európai védelemről – Készenlét 2030” című fehér könyv is hangsúlyozza, az Uniónak súlyos és egyre fokozódó fenyegetéssel kell szembenéznie, amely a teljes körű európai konfliktusok visszatérésével függ össze. E fokozódó kihívásra válaszul elengedhetetlen, hogy az Unió határozott lépéseket tegyen védelmi kapacitásainak biztosítása érdekében, többek között azáltal, hogy megszilárdítja mély és átfogó transzatlanti partnerségét a biztonság, a reziliencia és az ipari együttműködés területén, ugyanakkor megerősítse saját technológiai és ipari bázisát, többek között az Európa biztonsági és védelmi ipara szempontjából releváns ágazatokban. Az ilyen megerősített képességekhez stabilitásra és kiszámíthatóságra van szükség a kulcsfontosságú partnerekkel, különösen az Egyesült Államokkal együttműködésben. Az Unió csak megbízható és alkalmazkodóképes partnerség révén tudja biztosítani kollektív felkészültségét és csak így tud hatékonyan reagálni a jelenlegi geopolitikai kihívásokra, alapvető biztonsági érdekeinek teljes körű tiszteletben tartása mellett. Ezen túlmenően az ipari és technológiailag fejlett termékeknek az Unióból az Egyesült Államokba történő behozatalára kivetett vámok csökkentése jelentősen megerősítené a transzatlanti ipari bázist, és fokozná az együttműködést az innovatív és interoperábilis képességek fejlesztése terén. Egy ilyen lépés elősegítené a kiegyensúlyozottabb és kölcsönösen előnyös kereskedelmi kapcsolatok biztosítását ebben a stratégiai ágazatban, miközben hozzájárulna az Unió általános gazdasági versenyképességéhez és biztonsági rezilienciájához. E vámok csökkentése biztosítaná a közös stratégiai érdekeink védelméhez szükséges stabilitást és kiszámíthatóságot is a jelenlegi geopolitikai környezetben, és értékes lépést jelentene egy átfogó transzatlanti megállapodás jövőbeli kidolgozása tekintetében folytatott szorosabb együttműködés felé.



Módosítás		4
Rendeletre irányuló javaslat
1 d preambulumbekezdés (új)
	

	A Bizottság által javasolt szöveg
	Módosítás

	
	(1d)	Az Unió újólag megerősíti szilárd elkötelezettségét egy átlátható, méltányos és szabályokon alapuló, a Kereskedelmi Világszervezet (WTO) elvein alapuló multilaterális kereskedelmi rendszer mellett. A Szerződésekkel összhangban az Unió továbbra is elkötelezett amellett, hogy előmozdítsa értékeit és érdekeit a globális színtéren, különösen a nyitott és méltányos kereskedelem előmozdítása és a nemzetközi jog megerősítése révén. A WTO továbbra is a globális kereskedelmi rend sarokköve és a nemzetközi kereskedelmi szabályok kidolgozásának, végrehajtásának és érvényesítésének elsődleges fóruma. A hasonlóan gondolkodó partnerekkel, különösen az Egyesült Államokkal folytatott szoros együttműködés elengedhetetlen e rendszer fenntartásához és megerősítéséhez, valamint a kiszámítható és szabályokon alapuló globális kereskedelmi környezet megőrzéséhez, illetve a WTO időszerű reformjához és a jól működő vitarendezési mechanizmus eléréséhez.



Módosítás		5
Rendeletre irányuló javaslat
1 e preambulumbekezdés (új)
	

	A Bizottság által javasolt szöveg
	Módosítás

	
	(1e)	Bár bizonyos kereskedelmi feszültségek továbbra is fennállnak, azokat most a párbeszéd és a koordináció újonnan létrehozott keretében kezelik. Az Unió továbbra is elkötelezett annak biztosítása mellett, hogy az Unió és az Egyesült Államok közötti kereskedelmi és beruházási kapcsolat hosszabb távon a felek közötti szabad és tisztességes kereskedelem elveivel és a WTO szabályokon alapuló kereskedelmi rendszerével összhangban fejlődjön, anélkül, hogy aláásná az egyéb – többek között a piacvédelem területén meglévő – kereskedelempolitikai intézkedéseket. A cél az Unió számára stratégiai jelentőséggel bíró további ágazatok bevonása, valamint egy többoldalú kereten alapuló, és a WTO szabályokon alapuló kereskedelmi rendszerével összhangban lévő megállapodás megkötése.



Módosítás		6
Rendeletre irányuló javaslat
1 f preambulumbekezdés (új)
	

	A Bizottság által javasolt szöveg
	Módosítás

	
	(1f)	Tekintettel Oroszország Ukrajna elleni agressziós háborújára, valamint az Unió szomszédságában zajló, az Unió és polgárai biztonságát aláásó egyéb konfliktusokra, elengedhetetlen, hogy az Unió fenntartsa és tovább erősítse partnerségét egy kulcsfontosságú szövetségessel egy olyan időszakban, amikor ezek a kapcsolatok kritikus fontosságúak. Ebben a kivételes összefüggésben az Uniónak a GATT XXI. cikke (biztonsággal kapcsolatos kivételek) alapján kellően indokolt rendkívüli és átmeneti intézkedéseket kell elfogadnia. Az ilyen egyoldalú intézkedések azonban nem teremthetnek precedenst, és szigorúan kivételesnek, arányosnak és időben korlátozottnak kell maradniuk, tükrözve sajátos jellegüket, amely abból ered, hogy biztonsági okokból indokolt intézkedések.



Módosítás		7
Rendeletre irányuló javaslat
3 preambulumbekezdés
	

	A Bizottság által javasolt szöveg
	Módosítás

	(3)	Az Unió és az Egyesült Államok szándéka szerint a közös nyilatkozat egy olyan folyamat első lépése, amely idővel tovább bővíthető annak érdekében, hogy további területekre is kiterjedjen, és tovább javítsa a piacra jutást, valamint kereskedelmi és beruházási kapcsolatrendszerüket.
	(3)	Az Unió és az Egyesült Államok szándéka szerint a közös nyilatkozat egy olyan folyamat első lépése, amely idővel tovább bővíthető annak érdekében, hogy további területekre is kiterjedjen, és tovább javítsa a piacra jutást, valamint kereskedelmi és beruházási kapcsolatrendszerüket. Az Unió továbbra is elkötelezett amellett, hogy tárgyalásokat folytasson az Egyesült Államokkal annak érdekében, hogy az Egyesült Államoknak biztosított vámkedvezmények vagy vámkontingensek teljes vagy részleges felfüggesztésének időszakában kölcsönösen előnyös vámmegállapodást érjen el gazdaságának más fontos ágazatai, például az agrár-élelmiszeripari termékek és az ipari termékek tekintetében.



Módosítás		8
Rendeletre irányuló javaslat
5 a preambulumbekezdés (új)
	

	A Bizottság által javasolt szöveg
	Módosítás

	
	(5a)	E rendelet elfogadása nem sértheti az Unió azon jogát, hogy az Egyesült Államok által elfogadott indokolatlan intézkedésekre válaszul ellenintézkedéseket vezessen be.



Módosítás		9
Rendeletre irányuló javaslat
6 preambulumbekezdés
	

	A Bizottság által javasolt szöveg
	Módosítás

	(6)	A kiigazított vámokat és vámkontingenseket mindaddig alkalmazni kell, amíg az Egyesült Államok ténylegesen végrehajtja a közös nyilatkozatot.
	(6)	Mivel a közös nyilatkozat fő célja, hogy olyan egyértelmű keretet hozzon létre a transzatlanti kereskedelem számára, amely biztosítja az uniós exportőrök számára az olyannyira szükséges stabilitást és kiszámíthatóságot, az Egyesült Államok minden olyan intézkedésének, amely azzal fenyeget, hogy aláássa ezt a stabilitást és kiszámíthatóságot, akár azáltal, hogy a közös nyilatkozat szerinti kötelezettségvállalásaitól való eltéréssel fenyeget, akár azáltal, hogy eltér azoktól, vagy bármely más olyan intézkedésnek, amely ellentétes a közös nyilatkozat szellemével, vagy amely az Unió vagy valamely tagállam legitim szuverén döntéseibe való beavatkozással fenyeget, a közös nyilatkozat szerinti uniós kötelezettségvállalások azonnali felfüggesztéséhez kell vezetnie. Ezért a kiigazított vámokat és vámkontingenseket csak akkor és addig kell alkalmazni, amíg az Egyesült Államok ténylegesen végrehajtja a közös nyilatkozatot.  Minden olyan új vámtarifa, amely az Egyesült Államokban a 232. szakasz szerinti folyamatban lévő vagy jövőbeli vizsgálat eredményeként vagy bármely más jogalapon alapuló, a közös nyilatkozat aláírását követően lép hatályba, és amely meghaladja az átfogó 15%-os vámplafont, aláásná a közös nyilatkozat szellemét és a stabilitás célját, ezért annak megsértésének minősülne, és e rendelet alkalmazásának felfüggesztéséhez kell vezetnie. 



Módosítás		10
Rendeletre irányuló javaslat
6 a preambulumbekezdés (új)
	

	A Bizottság által javasolt szöveg
	Módosítás

	
	(6a)	Tekintettel arra, hogy az Unió szuverén és demokratikus szabályozási joga és a közösségi vívmányok nem képezhetik harmadik országokkal folytatott tárgyalások részét, e rendelet 1. és 2. cikkének alkalmazását fel kell függeszteni abban az esetben, ha az Egyesült Államok az (EU) 2023/2675 európai parlamenti és tanácsi rendelet1a 2. cikkének (1) bekezdésének értelmében vett gazdasági kényszerítést kísérel meg alkalmazni – például további vámokkal vagy a kereskedelmet vagy beruházásokat érintő bármely más intézkedésekkel való fenyegetés vagy azok alkalmazása révén – annak érdekében, hogy megakadályozza vagy elérje egy adott jogi aktusnak az Unió vagy egy tagállam általi megszüntetését, módosítását vagy elfogadását, hogy beavatkozhasson az Unió vagy valamely tagállam legitim szuverén döntéseibe. E rendelet 1. és 2. cikkének felfüggesztésén túlmenően az Uniónak az (EU) 2023/2675 európai parlamenti és tanácsi rendelet 4. és 5. cikkével összhangban meg kell határoznia és meg kell vizsgálnia ezeket az Egyesült Államok által alkalmazott fenyegetéseket vagy intézkedéseket, és adott esetben válaszintézkedéseket kell elfogadnia az említett rendelet 8. cikkével összhangban.

	
	_____________

	
	1a Az Európai Parlament és a Tanács (EU) 2023/2675 rendelete (2023. november 22.) az Uniónak és tagállamainak a harmadik országok által alkalmazott gazdasági kényszerítéssel szembeni védelméről (HL L, 2023/2675, 2023.12.7., ELI: http://data.europa.eu/eli/reg/2023/2675/oj).



Módosítás		11
Rendeletre irányuló javaslat
6 b preambulumbekezdés (új)
	

	A Bizottság által javasolt szöveg
	Módosítás

	
	(6b)	Az e rendeletben meghatározott intézkedéseket attól kell függővé tenni, hogy az Egyesült Államok tartósan igazodik-e az Unió biztonsági érdekeihez. Amennyiben az Egyesült Államok olyan intézkedéseket hoz, amelyek közvetlenül aláássák az Unió vagy tagállamai alapvető biztonsági érdekeit, beleértve azok területi integritását és gazdasági dimenzióját, valamint kül- és védelmi politikáit, az e rendelet szerinti felfüggesztési mechanizmusoknak képeseknek kell lenniük azt biztosítani, hogy az Unió kereskedelempolitikája továbbra is összhangban legyen külpolitikai és biztonsági célkitűzéseivel.



Módosítás		12
Rendeletre irányuló javaslat
6 c preambulumbekezdés (új)
	

	A Bizottság által javasolt szöveg
	Módosítás

	
	(6c)	Ez a rendelet széles körű és kivételes vámkedvezményeket és vámkontingenseket biztosít az Egyesült Államok számára, ami az említett kedvezmények és kontingensek hatálya alá tartozó áruk behozatalának növekedéséhez vezethet, ami jelentős hatást gyakorolhat az uniós gazdasági ágazatra. Ezen túlmenően ezt a rendeletet nem kísérte hatásvizsgálat, ezért elfogadásakor nehéz megbecsülni annak lehetséges gazdasági hatását. Ezért olyan védelmi mechanizmust kell bevezetni, amelynek célja az uniós ipar és mezőgazdaság védelme abban az esetben, ha az e rendelettel biztosított vámkedvezmények és vámkontingensek bizonyos áruk esetében olyan mértékű importnövekedéshez vezetnének, amely súlyos kárt okozna az uniós gazdasági ágazatnak vagy annak veszélyét hordozná. Amennyiben egy bizonyos áru behozatalának volumenében több mint 10%-os növekedés tapasztalható, a Bizottságnak vizsgálatot kell végeznie annak megállapítása érdekében, hogy ez a növekedés súlyos kárt okoz-e az uniós gazdasági ágazatnak, vagy annak kockázatával fenyeget-e.



Módosítás		13
Rendeletre irányuló javaslat
6 d preambulumbekezdés (új)
	

	A Bizottság által javasolt szöveg
	Módosítás

	
	(6d)	A közös nyilatkozat nem írja elő a 15%-os vámplafon alkalmazását az acélra és az alumíniumra, ezért az Egyesült Államok által korábban bevezetett 50%-os vámtételek továbbra is érvényben maradnak. Az Unió és az Egyesült Államok a közös nyilatkozatban kifejezte azon szándékát, hogy megvizsgálja az együttműködés lehetőségét belföldi piacaik acél- és alumínium-kapacitásfeleslegtől való megvédése érdekében, biztosítva ugyanakkor egymás között ellátási láncaik biztonságát, többek között vámkontingens-megoldások révén.



Módosítás		14
Rendeletre irányuló javaslat
6 e preambulumbekezdés (új)
	

	A Bizottság által javasolt szöveg
	Módosítás

	
	(6e)	Az Egyesült Államok Kereskedelmi Minisztériuma 2025. augusztus 19-én bejelentette, hogy 407 termékkategóriát felvesz a 232. szakasz szerinti ágazati vámtarifák hatálya alá tartozó „származékos” acél- és alumíniumtermékek jegyzékébe. Következésképpen e termékek acél- és alumíniumtartalmára 50%-os vámtétel vonatkozik. E vámoknak, valamint a nehézkes adminisztratív és vámügyi követelmények bevezetése a közös nyilatkozat aláírását követően fokozta az Unió és az Egyesült Államok közötti kereskedelem instabilitását, és súlyos gazdasági következményekkel járt az érintett uniós vállalatokra és azok munkavállalóira nézve. Ezek a vámok aránytalanul érintik az Unió kis- és középvállalkozásait és downstream ágazatait is, aláásva versenyképességüket az Egyesült Államok piacán, és a piaci részesedés esetleges hosszú távú elvesztéséhez és a transzatlanti ipari ellátási láncok tartós károsodásához vezetnek. Az Uniónak és az Egyesült Államoknak gyorsan és kölcsönösen előnyös módon le kell zárniuk a folyamatban lévő tárgyalásokat, amelyek célja e vámviták rendezése és a stabil transzatlanti kereskedelmi kapcsolatok helyreállítása. Ebben az összefüggésben az említett termékek behozatalára vonatkozó vámok felfüggesztését az alkalmazásnak a 6. cikk harmadik bekezdésében említett kezdőnapjától számított hat hónap elteltével meg kell szüntetni, kivéve, ha az említett időpont vége előtt az Egyesült Államokkal együttműködésben fenntartható és kölcsönösen elfogadható megoldásokat találnak az acél, az alumínium és származékos termékeik kereskedelmére vonatkozóan. Emellett a globális kapacitásfelesleg által az uniós acélpiacra gyakorolt negatív kereskedelmi hatások kezelésére javasolt uniós eszköz keretében az acéltermékekre kivetett vámok eltörlésének összhangban kell lennie ezzel az új eszközzel. 



Módosítás		15
Rendeletre irányuló javaslat
6 f preambulumbekezdés (új)
	

	A Bizottság által javasolt szöveg
	Módosítás

	
	(6f)	A közös nyilatkozat nem terjed ki a nehézgépjárművekre és azok alkatrészeire. A keretmegállapodás folyamatban lévő végrehajtásával összefüggésben az Uniónak és az Egyesült Államoknak a nehézgépjárműveket és azok alkatrészeit a személygépkocsikkal és azok alkatrészeivel azonos módon kell kezelniük azzal a céllal, hogy azokat a 15%-os átalányvám hatálya alá vonják, valamint hogy a közös nyilatkozat célkitűzéseivel összhangban a tisztességes és arányos bánásmód biztosítását célzó valamennyi releváns intézkedés vonatkozzon rájuk.



Módosítás		16
Rendeletre irányuló javaslat
7 preambulumbekezdés
	

	A Bizottság által javasolt szöveg
	Módosítás

	(7)	E rendelet végrehajtása egységes feltételeinek biztosítása érdekében a Bizottságra végrehajtási hatásköröket kell ruházni e rendelet meghatározott körülmények fennállása esetén történő felfüggesztése céljából. Ezeket a végrehajtási hatásköröket a 182/2011/EU európai parlamenti és tanácsi rendeletnek3 megfelelően kell gyakorolni.
	(7)	Az e rendelettel az Egyesült Államok számára biztosított tarifális preferenciák vagy vámkontingensek alkalmazása kezdőnapjának meghatározása, a tarifális preferenciák vagy vámkontingensek teljes vagy részleges felfüggesztése, valamint azon áruk jegyzékének módosítása érdekében, amelyekre tarifális preferenciákat biztosítottak, a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően felhatalmazáson alapuló jogi aktusokat fogadjon el. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten is, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásban3 megállapított elvekkel összhangban kerüljön sor. Így különösen a felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.

	_________________
	_________________

	3 Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o., ELI: ELI: http://data.europa.eu/eli/reg/2011/182/oj).
	3 HL L 1 23., 2016.5.12., 1. o., ELI: http://data.europa.eu/eli/agree_interinstit/2016/512/oj.



Módosítás		17
Rendeletre irányuló javaslat
8 a preambulumbekezdés (új)
	

	A Bizottság által javasolt szöveg
	Módosítás

	
	(8a)	Az uniós piachoz való hozzáférés az alkalmazandó uniós szabályoknak – többek között az importáruk karbonintenzitását ellensúlyozó uniós mechanizmusnak, a fenntarthatósággal kapcsolatos vállalati átvilágításról szóló irányelvnek és az erdőirtás elleni szabályoknak – való megfeleléstől függ, és ennek így is kell maradnia, függetlenül attól, hogy a termékek melyik joghatóságból származnak.



Módosítás		18
Rendeletre irányuló javaslat
8 b preambulumbekezdés (új)
	

	A Bizottság által javasolt szöveg
	Módosítás

	
	(8b)	A Bizottságnak rendszeresen értékelnie kell e rendeletnek az 1. és 2. cikk végrehajtásából eredő, a kereskedelmi forgalomra, a termelési szintekre és az árdinamikára gyakorolt hatásait. A Bizottságnak szorosan együtt kell működnie a tagállamokkal és az uniós ipar érintett ágazataival, biztosítva a szisztematikus adatgyűjtést és a rendszeres információcserét a piaci torzulások vagy egyensúlyhiányok időben történő azonosítása érdekében.



Módosítás		19
Rendeletre irányuló javaslat
8 c preambulumbekezdés (új)
	

	A Bizottság által javasolt szöveg
	Módosítás

	
	(8c)	Ez a rendelet sürgős választ jelent egy kivételes és ingatag helyzetre, és messzemenő következményekkel járhat. A rendelet alkalmazását ezért korlátozni kell. A rendeletnek az uniós gazdasági ágazatra, a tengeri eredetű élelmiszerek és mezőgazdasági termékek előállítóira, valamint a fogyasztókra gyakorolt hatásáról szóló első értékelő jelentést ... [az e rendelet hatálybalépésének napjától számított hat hónappal]-ig közzé kell tenni. ... [az e rendelet alkalmazásának zárónapja előtt hat hónappal]-ig a Bizottságnak egy további átfogó hatásvizsgálatot kell benyújtania, amelyet adott esetben e rendelet alkalmazásának meghosszabbítására irányuló jogalkotási javaslat kísér. E hatásvizsgálatnak többek között meg kell állapítania, hogy a rendelet okozott-e károkat és egyensúlyhiányt bizonyos ágazatokban, többek között az árak és a piaci stabilitás tekintetében, hogyan változott az uniós kereskedelem szerkezete az Unió és az Egyesült Államok közötti kereskedelem következtében, valamint milyen hatást gyakorol e rendelet az uniós és a nemzeti költségvetésekre, mik az ezzel kapcsolatos előrejelzések, tekintettel a beszedett vámbevételek csökkenésére.



Módosítás		20
Rendeletre irányuló javaslat
8 d preambulumbekezdés (új)
	

	A Bizottság által javasolt szöveg
	Módosítás

	
	(8d)	Az Európai Parlamentet és a Tanácsot maradéktalanul, rendszeresen és kellő időben tájékoztatni kell az e rendelet alkalmazásával kapcsolatos releváns fejleményekről, és a folyamat során megfelelően konzultálni kell velük.



Módosítás		21
Rendeletre irányuló javaslat
9 preambulumbekezdés 
	

	A Bizottság által javasolt szöveg
	Módosítás

	(9)	Tekintettel az Unió és az Egyesült Államok közötti kereskedelmi és beruházási kapcsolatrendszer további zavara elkerülésének fontosságára, e rendeletnek a kihirdetését követő napon hatályba kell lépnie. 
	(9)	Tekintettel az Unió és az Egyesült Államok közötti kereskedelmi és beruházási kapcsolatrendszer további zavara elkerülésének fontosságára, e rendeletnek a kihirdetését követő napon hatályba kell lépnie. A szükségállapot esetén fennálló nemzetközi gazdasági hatáskörről szóló törvénynek az Egyesült Államok kereskedelmi partnereire alapvámok kivetése tekintetében történő alkalmazásáról szóló, az Egyesült Államok lefelső bírósága által hozott ítéletet, valamint egyes uniós termékek vámtarifa-szintjeinek az együttes nyilatkozatban megállapított felső határokat meghaladó változásait követően, továbbá a 301. szakasz szerinti új és a 232. szakasz szerinti folyamatban lévő vizsgálatok megindítására és más jogalapok esetleges alkalmazására, illetve a fennálló kereskedelmi bizonytalanságra tekintettel rendelkezni kell arról, hogy az Egyesült Államokból származó, e rendelet hatálya alá tartozó termékekre az Unió által nyújtott tarifális preferenciákat és vámkontingenseket csak a felhatalmazáson alapuló jogi aktusban meghatározott időponttól és csak akkor lehet alkalmazni, amennyiben az e rendeletben meghatározott feltételek teljesülnek.



Módosítás		22
Rendeletre irányuló javaslat
9 a preambulumbekezdés (új)

	

	A Bizottság által javasolt szöveg
	Módosítás

	
	(9a)	Az Európai Unió működéséről szóló szerződés 310. cikkének (4) bekezdésével összhangban sor került e rendelet uniós költségvetésre gyakorolt hatásainak értékelésére+. Elegendő pénzügyi forrást és emberi erőforrást kell elkülöníteni a végrehajtására, figyelembe véve ugyanakkor a finanszírozás más uniós programokra vagy szakpolitikákra gyakorolt hatását és biztosítva, hogy az összeegyeztethető legyen a többéves pénzügyi kerettel, a saját források rendszerével és a kapcsolódó intézményközi megállapodással, valamint az (EU, Euratom) 2024/2509 európai parlamenti és tanácsi rendeletben1 meghatározott költségvetési elvekkel.

	
	____________________

	
	+ Pro memoria: Az Európai Parlament Költségvetési Bizottságának 2025. december 11-i költségvetési értékelése az Amerikai Egyesült Államokból származó egyes áruk behozatalára vonatkozó vámok kiigazításáról és az Amerikai Egyesült Államokból származó egyes áruk behozatalára vonatkozó vámkontingensek megnyitásáról szóló európai parlamenti és tanácsi rendeletre irányuló javaslatról (COM(2025)0471).

	
	1 Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).


Módosítás		23
Rendeletre irányuló javaslat
1 cikk – cím
	

	A Bizottság által javasolt szöveg
	Módosítás

	A vámok kiigazítása
	A vámok felfüggesztése



Módosítás		24
Rendeletre irányuló javaslat
1 cikk – 1 bekezdés
	

	A Bizottság által javasolt szöveg
	Módosítás

	(1)	Az I. mellékletben felsorolt Kombinált Nómenklatúra (KN) kódok alá besorolt és az Egyesült Államokból származó áruk Unióba történő behozatalára a Közös Vámtarifa szerint alkalmazandó vámtétel 0 %.
	(1)	Az I. mellékletben felsorolt Kombinált Nómenklatúra (KN) kódok alá besorolt és az Egyesült Államokból származó áruk Unióba történő behozatalára a Közös Vámtarifa szerint alkalmazandó vámtételt fel kell függeszteni.



Módosítás		25
Rendeletre irányuló javaslat
1 cikk – 2 a bekezdés (új)
	

	A Bizottság által javasolt szöveg
	Módosítás

	
	(2a)	A 4b. cikk sérelme nélkül a vámtételek e cikk (1) és (2) bekezdésében említett felfüggesztése az e rendelet alkalmazásának a 6. cikk második bekezdésében említett zárónapjától kezdve nem alkalmazandó.



Módosítás		26
Rendeletre irányuló javaslat
3 cikk – cím
	

	A Bizottság által javasolt szöveg
	Módosítás

	Felfüggesztés
	Az alkalmazás felfüggesztése



Módosítás		27
Rendeletre irányuló javaslat
3 cikk – 1 bekezdés – 1 albekezdés – bevezető rész
	

	A Bizottság által javasolt szöveg
	Módosítás

	A Bizottság végrehajtási jogi aktust fogadhat el az 1. cikk vagy a 2. cikk alkalmazásának teljes vagy részleges felfüggesztéséről a következő körülmények fennállása esetén:
	A Bizottság felhatalmazást kap arra, hogy a 4d. cikkel összhangban felhatalmazáson alapuló jogi aktusokat fogadjon el e rendelet I., II. vagy III. mellékletének módosítására annak érdekében, hogy a saját kezdeményezésére gyűjtött vagy bármely megbízható forrásból – többek között valamely tagállamtól, az Európai Parlamenttől vagy az uniós gyártóktól – kapott, megalapozott információkon alapuló vizsgálatot követően az alábbi körülmények fennállása esetén az 1. vagy a 2. cikk alkalmazását részben vagy egészben felfüggessze:



Módosítás		28
Rendeletre irányuló javaslat
3 cikk – 1 bekezdés – 1 albekezdés – a pont
	

	A Bizottság által javasolt szöveg
	Módosítás

	a)	amennyiben az Egyesült Államok elmulasztja a közös nyilatkozat végrehajtását, vagy más módon aláássa a közös nyilatkozat célkitűzéseit, vagy aláássa az uniós gazdasági szereplőknek az Egyesült Államok piacához való hozzáférését, vagy egyéb módon megzavarja az Unió és az Egyesült Államok közötti kereskedelmi és beruházási kapcsolatrendszert;
	a)	amennyiben az Egyesült Államok elmulasztja a közös nyilatkozat végrehajtását, vagy más módon aláássa az Unió és az Egyesült Államok közötti kereskedelmi és beruházási kapcsolatrendszer javítására irányuló célkitűzéseket és a közös nyilatkozatban foglalt, a kölcsönösségen alapuló, méltányos és kiegyensúlyozott kereskedelem előmozdítására irányuló célkitűzéseket, vagy aláássa az uniós gazdasági szereplőknek az Egyesült Államok piacához való hozzáférését, hátrányosan megkülönbözteti vagy célba veszi az Egyesült Államokban működni kívánó vagy már működő uniós gazdasági szereplőket, vagy egyéb módon megzavarja az Unió és az Egyesült Államok közötti kereskedelmi és beruházási kapcsolatrendszert;



Módosítás		29
Rendeletre irányuló javaslat
3 cikk – 1 bekezdés – 1 albekezdés – a a pont (új)
	

	A Bizottság által javasolt szöveg
	Módosítás

	
	aa)	amennyiben az Egyesült Államok a 15%-os vámplafont meghaladó kiegészítő vámokat vet ki az Unióból behozott árukra, vagy bármely más módon emeli a vámokat, vagy új vámokat vagy egyéb díjtételeket, adókat vagy díjakat vet ki az uniós árukra amíg a közös nyilatkozat feltételei alkalmazandók, vagy a termékbesorolást úgy módosítja, hogy az a vámszint emelkedését eredményezi;



Módosítás		30
Rendeletre irányuló javaslat
3 cikk – 1 bekezdés – 1 albekezdés – b pont
	

	A Bizottság által javasolt szöveg
	Módosítás

	b)	amennyiben elegendő jel utal arra, hogy az Egyesült Államok a jövőben az a) pontban említett módon fog eljárni;
	b)	amennyiben elegendő jel utal arra, hogy az Egyesült Államok a jövőben az a) vagy az aa) pontban említett módon fog eljárni;



Módosítás		31
Rendeletre irányuló javaslat
3 cikk – 1 bekezdés – 1 albekezdés – c pont
	

	A Bizottság által javasolt szöveg
	Módosítás

	c)	amennyiben az 1. cikkben említett vámok kiigazítása vagy a 2. cikkben említett vámkontingensek megnyitása abszolút értékben vagy a hazai termeléshez képest olyan megnövekedett mennyiségben és olyan feltételek mellett eredményezi valamely, az Egyesült Államokból származó áru behozatalát, hogy az súlyos kárt okoz az uniós belföldi iparnak, vagy azzal fenyeget;
	törölve



Módosítás		32
Rendeletre irányuló javaslat
3 cikk – 1 bekezdés – 1 albekezdés – d pont
	

	A Bizottság által javasolt szöveg
	Módosítás

	d)	amennyiben a közös nyilatkozat kiadásának időpontjában fennálló objektív körülmények megváltoztak.
	d)	amennyiben a közös nyilatkozat kiadásának időpontjában fennálló objektív körülmények megváltoztak, különös tekintettel az emberi jogok, a demokrácia alapelvei és a jogállamiság súlyos megsértésére, valamint az Unió vagy tagállamai alapvető biztonsági érdekeit – beleértve azok területi integritását és gazdasági dimenzióját –, továbbá kül- és védelempolitikáját fenyegető veszélyekre.



Módosítás		33
Rendeletre irányuló javaslat
3 cikk – 1 bekezdés – 2 albekezdés
	

	A Bizottság által javasolt szöveg
	Módosítás

	Ezt a végrehajtási jogi aktust a 4. cikk (2) bekezdésében említett vizsgálóbizottsági eljárás keretében kell elfogadni.
	Amennyiben a Bizottság részben felfüggeszti az 1. cikk vagy a 2. cikk alkalmazását, módosítja az I., a II. vagy a III. mellékletet az alkalmazandó vámtételek, a vámkontingensek, illetve az érintett áruk körének módosításával.



Módosítás		34
Rendeletre irányuló javaslat
3 cikk – 1 a bekezdés (új)
	

	A Bizottság által javasolt szöveg
	Módosítás

	
	(1a)	Az (EU) 2023/2675 európai parlamenti és tanácsi rendelet sérelme nélkül, amennyiben az Egyesült Államok kiegészítő vámokat vagy a kereskedelmet vagy a beruházásokat érintő bármely egyéb intézkedést alkalmaz vagy ilyenek alkalmazásával fenyeget annak érdekében, hogy megelőzze vagy elérje egy adott jogi aktusnak az Unió vagy valamely tagállam általi megszüntetését, módosítását vagy elfogadását, és ezáltal beavatkozzon az Unió vagy valamely tagállam legitim, szuverén döntéseibe, a Bizottság adott esetben vizsgálatot folytat le a saját kezdeményezésére gyűjtött vagy bármely megbízható forrásból – többek között valamely tagállamtól, az Európai Parlamenttől vagy az uniós gyártóktól – kapott, megalapozott információk alapján. Amennyiben a vizsgálat megerősíti a fenti tényállást, a Bizottság felhatalmazást kap arra, hogy a 4d. cikkel összhangban felhatalmazáson alapuló jogi aktusokat fogadjon el e rendelet I., II. vagy III. mellékletének módosítására annak érdekében, hogy részben vagy egészben felfüggessze e rendelet 1. vagy 2. cikkének alkalmazását.



Módosítás		35
Rendeletre irányuló javaslat
3 cikk – 1 b bekezdés (új)
	

	A Bizottság által javasolt szöveg
	Módosítás

	
	(1b)	Amennyiben a közös nyilatkozat kiadásának időpontjában fennálló körülmények hirtelen megváltoznak, és ez súlyosan érinti az Unió vagy tagállamai alapvető biztonsági érdekeit – beleértve azok területi integritását és gazdasági dimenzióját –, és így rendkívül sürgős okokból ez szükségessé válik, az e cikk alapján elfogadott, felhatalmazáson alapuló jogi aktusokra a 4e. cikkben előírt eljárást kell alkalmazni.



Módosítás		36
Rendeletre irányuló javaslat
3 cikk – 2 bekezdés
	

	A Bizottság által javasolt szöveg
	Módosítás

	(2)	Az (1) bekezdésben említett végrehajtási jogi aktus mindaddig alkalmazandó, amíg az (1) bekezdésben említett körülmények fennállnak.
	(2)	Az e cikk (1), (1a) és (1b) bekezdésében említett, felhatalmazáson alapuló jogi aktusok mindaddig alkalmazandók, amíg az e cikk (1), (1a), illetve (1b) bekezdésében említett körülmények fennállnak, de semmi esetre sem hosszabb ideig, mint e rendelet alkalmazásának a 6. cikk második bekezdésében említett zárónapja. Amennyiben a Bizottság úgy találja, hogy a felfüggesztést indokoló okok már nem állnak fenn, felhatalmazást kap arra, hogy a 4d. cikkel összhangban felhatalmazáson alapuló jogi aktusokat fogadjon el e rendelet I., II. vagy III. mellékletének módosítása érdekében az 1. vagy a 2. cikk alkalmazásának visszaállítása, illetve az e cikk (1) bekezdésének második albekezdésében említett esetben az I., a II., illetve a III. mellékletben felsorolt, eredetileg alkalmazandó vámtarifák, vámkontingensek, illetve az érintett áruk körének visszaállítása céljából.



Módosítás		37
Rendeletre irányuló javaslat
4 cikk
	

	A Bizottság által javasolt szöveg
	Módosítás

	4 cikk
	törölve

	A bizottsági eljárás
	

	(1)	A Bizottságot az (EU) 2015/1843 európai parlamenti és tanácsi rendelet5 7. cikkével létrehozott, a kereskedelmi akadályokkal foglalkozó bizottság segíti.
	

	(2)	Az e bekezdésre történő hivatkozáskor a 182/2011/EU rendelet 5. cikkét kell alkalmazni.
	

	_________________
	

	5 Az Európai Parlament és a Tanács (EU) 2015/1843 rendelete (2015. október 6.) a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján az Uniót megillető jogok gyakorlásának biztosítása érdekében a közös kereskedelempolitika területén követendő uniós eljárások megállapításáról (kodifikált szöveg) (HL L 272., ELI: http://data.europa.eu/eli/reg/2015/1843/oj).
	



Módosítás		38
Rendeletre irányuló javaslat
4 a cikk (új)
	

	A Bizottság által javasolt szöveg
	Módosítás

	
	4a. cikk

	
	Védelmi mechanizmus

	
	(1)	A Bizottság rendszeresen nyomon követi e rendelet uniós piacokra gyakorolt hatását. A Bizottság felhatalmazást kap arra, hogy a 4d. cikkel összhangban felhatalmazáson alapuló jogi aktusokat fogadjon el e rendelet I., II. vagy III. mellékletének módosítása céljából annak érdekében, hogy a saját kezdeményezésére gyűjtött vagy bármely megbízható forrásból – többek között valamely tagállamtól, az Európai Parlamenttől vagy az uniós gyártóktól – kapott, megalapozott információkon alapuló vizsgálatot követően az 1. vagy a 2. cikk alkalmazását részben vagy egészben ideiglenesen felfüggessze, amennyiben az 1. vagy 2. cikk alkalmazása az Egyesült Államokból származó áruk olyan mértékű behozatalát eredményezi abszolút értékben mérve vagy a belföldi termeléshez képest, és olyan feltételek mellett, amely súlyos kárt okoz az uniós gazdasági ágazatnak vagy azt súlyos kárral fenyegeti.

	
	(2)	Az (1) bekezdés sérelme nélkül a Bizottság az I., a II. vagy a III. melléklet hatálya alá tartozó áruk behozatalának az előző évhez viszonyított több mint 10%-os növekedését – ennek ellentmondó jelek hiányában – főszabályként az uniós gazdasági ágazatot érő súlyos kár vagy fenyegető súlyos kár meggyőző bizonyítékának tekinti. Amennyiben az adatok a behozatali volumen ilyen növekedését mutatják, a Bizottság haladéktalanul vizsgálatot indít annak megállapítása érdekében, hogy a behozatali volumen növekedése okoz-e súlyos kárt az uniós gazdasági ágazatnak, vagy fenyeget-e ilyen károkozással. A vizsgálatot a megindításától számított három hónapon belül le kell zárni. Amennyiben a vizsgálat arra a következtetésre jut, hogy a behozatal volumenének növekedése súlyos kárt okoz az uniós gazdasági ágazatnak, vagy azzal fenyeget, a Bizottság a 4d. cikkel összhangban felhatalmazáson alapuló jogi aktust fogad el.

	
	(3)	Az (1) vagy (2) bekezdésben említett, felhatalmazáson alapuló jogi aktus elfogadásakor a Bizottság:

	
	a)	az I. és II. mellékletben szereplő áruk tekintetében: megfelelően módosítja az I. vagy II. mellékletet, hogy az érintett áruk behozatala tekintetében felfüggessze az 1. cikkben említett vámkedvezményeket; vagy

	
	b)	a III. mellékletben szereplő áruk tekintetében: megfelelően módosítja a III. mellékletet, hogy felfüggessze az érintett árukra megnyitott vámkontingens alkalmazását;

	
	(4)	Az e cikk (3) bekezdésében említett, felhatalmazáson alapuló jogi aktusok az e rendelet alkalmazásának a 6. cikk második bekezdésében említett zárónapjáig alkalmazandók. Amennyiben a Bizottság úgy találja, hogy a felfüggesztést indokoló okok már nem állnak fenn, felhatalmazást kap arra, hogy a 4d. cikkel összhangban felhatalmazáson alapuló jogi aktusokat fogadjon el e rendelet I., II. vagy III. mellékletének módosítása céljából, hogy visszaállítsa az 1. vagy a 2. cikk alkalmazását.

	
	(5)	E cikk alkalmazásában az „uniós gazdasági ágazat” kifejezés vagy az Unió területén működő, a hasonló vagy közvetlenül versenyző termékek uniós előállítóinak összességét jelenti, vagy azokat az uniós termelőket, melyeknek a hasonló vagy közvetlenül versenyző termékekből származó együttes kibocsátása általában meghaladja az ilyen termékek össztermelésének 50%-át, kivételes körülmények között pedig annak legalább 25%-át teszi ki; Az „uniós gyártók” kifejezés magában foglalja az ipari termékek uniós gyártóit, valamint a tengeri eredetű élelmiszerek és mezőgazdasági termékek e rendelet hatálya alá tartozó uniós gyártóit.



Módosítás		39
Rendeletre irányuló javaslat
4 b cikk (új)
	

	A Bizottság által javasolt szöveg
	Módosítás

	
	4b. cikk

	
	Az acélra, az alumíniumra és a belőlük származó termékekre vonatkozó különös rendelkezések

	
	(1)	Az e cikk (2) bekezdésében említett árukategóriák esetében az 1. cikk (1) bekezdésében említett vámfelfüggesztés az 1., 2., 3., 4a. és 4b. cikk alkalmazásának a 6. cikk harmadik bekezdésében említett kezdőnapjától számított hat hónap elteltével hatályát veszti.

	
	(2)	Az érintett árukategóriák a következők:

	
	a)	a 72-es Kombinált Nómenklatúra-kód alá tartozó áruk;

	
	b)	a 73-as Kombinált Nómenklatúra-kód alá tartozó áruk;

	
	c)	a 76-os Kombinált Nómenklatúra-kód alá tartozó áruk.

	
	(3)	Amennyiben az alkalmazás e cikk (1) bekezdésében említett zárónapja előtt az Egyesült Államok – a legnagyobb kedvezményes vámtarifájával együtt – legfeljebb 15%-ra csökkenti az Unióból származó, acélt és alumíniumot több mint 50%-ban tartalmazó termékekre vonatkozó vámtarifáit, a Bizottság felhatalmazást kap arra, hogy a 4d. cikkel összhangban felhatalmazáson alapuló jogi aktust fogadjon el annak érdekében, hogy az alkalmazás e cikk (1) bekezdésében említett zárónapját legkésőbb e rendelet alkalmazásának a 6. cikk második bekezdésében említett zárónapjáig elhalassza.

	
	A Bizottság nem fogadhat el ilyen felhatalmazáson alapuló jogi aktust, amíg az alkalmazásnak a 3. cikk (1) vagy (1a) bekezdésében említett felfüggesztésére okot adó körülmények bármelyike fennáll.



Módosítás		40
Rendeletre irányuló javaslat
4 c cikk (új)
	

	A Bizottság által javasolt szöveg
	Módosítás

	
	4c. cikk

	
	Az alkalmazás kezdőnapjának meghatározása

	
	(1)	A Bizottság a 4d. cikkel összhangban felhatalmazáson alapuló jogi aktust fogad el a 6. cikk harmadik bekezdésének módosítása céljából, hogy meghatározza azt az időpontot, amelytől kezdve az 1., 2., 3., 4a. és 4b. cikket alkalmazni kell. A Bizottság akkor és csak akkor fogad el ilyen felhatalmazáson alapuló jogi aktust, ha az alábbi feltételek mindegyike teljesül:

	
	a)	az Egyesült Államok az Unióból származó árukra vagy az Egyesült Államok legnagyobb kedvezményes vámtarifájánál nem magasabb, vagy a legnagyobb kedvezményes vámtarifájával együtt legfeljebb 15%-os vámtételt alkalmaz;

	
	b)	az Egyesült Államok csak a legnagyobb kedvezményes vámtarifáját alkalmazza a következő uniós termékekre: a rendelkezésre nem álló természeti erőforrások (beleértve a parafát), az összes légi jármű és légijármű-alkatrész, a generikus gyógyszerek és azok összetevői, valamint a vegyi prekurzorok;

	
	c)	az Egyesült Államok a legnagyobb kedvezményes vámtarifájával együtt legfeljebb 15%-os vámtételt alkalmaz az Unióból származó következő árukra: gyógyszerek, félvezetők, faanyagok, gépjárművek és gépjárműalkatrészek;

	
	d)	az Egyesült Államok legfeljebb 15%-os vámtételt alkalmaz az acélt és alumíniumot kevesebb mint 50%-ban tartalmazó termékekre;

	
	Ezen túlmenően az első albekezdésben említett felhatalmazáson alapuló jogi aktus elfogadásakor a Bizottság értékeli, hogy az Egyesült Államok nyújtott-e hivatalos, egyértelmű és pontos biztosítékokat arra vonatkozóan, hogy a fenti albekezdés a)–d) pontjában említett feltételek teljesültek, és a jövőben is teljesülni fognak.

	
	(2)	A Bizottság nem fogadhat el az (1) bekezdés első albekezdése szerinti, felhatalmazáson alapuló jogi aktust, amíg e rendeletnek a 3. cikk (1) vagy (1a) bekezdésében említett felfüggesztésére okot adó körülmények bármelyike fennáll.



Módosítás		41
Rendeletre irányuló javaslat
4 d cikk (új)
	

	A Bizottság által javasolt szöveg
	Módosítás

	
	4d. cikk

	
	A felhatalmazás gyakorlása

	
	(1)	A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.

	
	(2)	A Bizottságnak a 3. cikk (1), (1a) és (2) bekezdésében, a 4a. cikkben, a 4b. cikkben és a 4c. cikkben említett, felhatalmazáson alapuló jogi aktus elfogadására vonatkozó felhatalmazása [e rendelet hatálybalépésének időpontja]-tól/-től [a rendelet alkalmazásának a 6. cikk második bekezdésében említett zárónapja]-ig tartó időszakra szól.

	
	(3)	Az Európai Parlament vagy a Tanács bármikor visszavonhatja a 3. cikk (1), (1a) és (2) bekezdésében, a 4a. cikkben, a 4b. cikkben és a 4c. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.

	
	(4)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban megállapított elvekkel összhangban konzultál az egyes tagállamok által kijelölt szakértőkkel.

	
	(5)	A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.

	
	(6)	A 3. cikk (1), (1a) és (2) bekezdése, a 4a. cikk, a 4b. cikk és a 4c. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.



Módosítás		42
Rendeletre irányuló javaslat
4 e cikk (új)
	

	A Bizottság által javasolt szöveg
	Módosítás

	
	4e. cikk

	
	Sürgősségi eljárás

	
	(1)	Az e cikk alapján elfogadott, felhatalmazáson alapuló jogi aktusok haladéktalanul hatályba lépnek és alkalmazandók mindaddig, amíg az Európai Parlament vagy a Tanács a (2) bekezdésnek megfelelően nem emel ellenük kifogást. A felhatalmazáson alapuló jogi aktusról az Európai Parlamentnek és a Tanácsnak küldött értesítésben meg kell indokolni a sürgősségi eljárás alkalmazását.

	
	(2)	Az Európai Parlament vagy a Tanács a 4d. cikk (6) bekezdésében említett eljárásnak megfelelően kifogást emelhet a felhatalmazáson alapuló jogi aktus ellen. Ebben az esetben a Bizottság az Európai Parlament vagy a Tanács kifogásáról szóló határozatról való értesítést követően haladéktalanul hatályon kívül helyezi a szóban forgó, felhatalmazáson alapuló jogi aktust.



Módosítás		43
Rendeletre irányuló javaslat
5 a cikk (új)
	

	A Bizottság által javasolt szöveg
	Módosítás

	
	5a. cikk

	
	Értékelés és jelentéstétel

	
	(1)	A Bizottság ... [az e rendelet hatálybalépésének napjától számított hat hónappal]-ig hatásvizsgálatot végez e rendelet gazdasági és biztonsági hatásairól. A hatásvizsgálat a következőkre terjed ki:

	
	a)	e rendelet alkalmazásának hatása az Unió és az Egyesült Államok közötti valamennyi behozatalra és kivitelre; és

	
	b)	a kereskedelmi forgalom változásai és a tagállamok és ágazatok közötti elosztási hatások;

	
	(2)	A Bizottság ... [e rendelet alkalmazásának zárónapja előtt hat hónappal]-ig egy további átfogó hatásvizsgálatot terjeszt elő. A hatásvizsgálat többek között a következőkre terjed ki:

	
	a)	e rendelet alkalmazásának hatása az Unió és az Egyesült Államok közötti valamennyi behozatalra és kivitelre;

	
	b)	a kereskedelmi forgalom változásai és a tagállamok és ágazatok közötti elosztási hatások;

	
	c)	a belső piac és a fogyasztók szempontjából lényeges, azonosított nem vámjellegű hatások;

	
	d)	a versenyképességre, az uniós termelőkre – többek között az agrár-élelmiszeripari termékek uniós termelőire – és a kkv-kra gyakorolt hatások;

	
	e)	az Unió és az Egyesült Államok közötti kereskedelmi és beruházási kapcsolatokban e rendelet hatálybalépése óta bekövetkezett politikai fejlemények;

	
	f)	az Unió és az Egyesült Államok közötti tárgyalások előrehaladásának szintje a közös nyilatkozatban felvázolt kötelezettségvállalások teljesítése terén, beleértve e kötelezettségvállalások végrehajtását is;

	
	g)	a rendelet okozott-e károkat és egyensúlyhiányt bizonyos ágazatokban, többek között az árak tekintetében;

	
	h)	hogyan változtak az uniós kereskedelmi minták a harmadik országokkal folytatott kereskedelem tekintetében az Egyesült Államok kereskedelempolitikája és az Egyesült Államok harmadik országokkal kötött kétoldalú megállapodásai következtében;

	
	i)	e rendeletnek az uniós és a nemzeti költségvetésekre gyakorolt hatása és az azokra vonatkozó előrejelzések, tekintettel a beszedett vámokból származó bevételek csökkenésére;

	
	j)	az Unió biztonsági érdekeire és külpolitikájára gyakorolt hatások, beleértve a WTO-tagság hatását is;

	
	k)	az Egyesült Államok vámtarifáinak való megfelelésből eredő szabályozási teher költségei, többek között a 232. szakasz szerinti vámok tekintetében.

	
	A Bizottság nyilvánosságra hozza a hatásvizsgálatainak alapjául szolgáló adatokat és módszertant.

	
	Az első albekezdésben említett hatásvizsgálathoz adott esetben mellékelni kell a rendelet alkalmazásának meghosszabbítására irányuló jogalkotási javaslatot. Ebben az esetben a hatásvizsgálatban értékelni kell a meghosszabbítás valamennyi indokát, többek között az Unió és tagállamai biztonsági érdekeivel összefüggésben is.

	
	(3)	A Bizottság rendszeresen, minden szakaszban és kellő időben tájékoztatja az Európai Parlamentet és a Tanácsot az e rendelet alkalmazásával kapcsolatos releváns fejleményekről. A kapott információk fényében az Európai Parlament vagy a Tanács adott esetben felkérheti a Bizottságot véleménycserére.



Módosítás		44
Rendeletre irányuló javaslat
6 cikk – cím
	

	A Bizottság által javasolt szöveg
	Módosítás

	Hatálybalépés
	Hatálybalépés és alkalmazás



Módosítás		45
Rendeletre irányuló javaslat
6 cikk – 1 a bekezdés (új)
	

	A Bizottság által javasolt szöveg
	Módosítás

	
	A rendelet ... [e rendelet hatálybalépésének időpontja]-tól/-től 2028. március 31-ig alkalmazandó.



Módosítás		46
Rendeletre irányuló javaslat
6 cikk – 1 b bekezdés (új)
	

	A Bizottság által javasolt szöveg
	Módosítás

	
	Az 1., 2., 3., 4a. és 4c. cikk azonban csak a 4ba. cikkel összhangban elfogadott, felhatalmazáson alapuló jogi aktusban meghatározott időponttól alkalmazandó.

